Intervista Esklussiva mal-Arċipriet Emeritus Mons. Gużeppi Zerafa dwar il-passatemp tal-mudelli Kif ġietek il-ħajra li tibda tagħmel l-mudelli ta' postijiet ta' interess f'Għajnsielem2 Minn dejjem kont inħobb nilgħab bl-injam u peress li missieri kien jaħdem ħafna l-arkett fl-injam, jien ta' sikwit kont noqgħod fejnu u nipprova nitgħallem xi ħaġa minnu. Tista' tgħid li minn dejjem kelli l-ħajra li nagħmel xi ħaġa pero' l-ideja li nagħmel mudelli ta' postijiet f'Għajnsielem ġietni madwar ħadx-il sena ilu. Dejjem kelli x-xewqa li nibni l-knisja l-ġdida pero' kienet tqila wisq għalija u kienet tinvolvi ħafna xogħol. Iżda għamilt kuraġġ u bdejt. Sibt li hawn injam artab illi jinħadem faċilment u kont xtrajt scroll machine biex inkun nista' naqta' għat-tond kif inkun irrid jien. Kelli wkoll ftit għodda u xtrajt oħrajn li kienu aktar irqaq bħal formaturi u limi sabiex b' hekk stajt nibda x-xogħol ta' dawn il-mudelli. Liema kien l-ewwel mudell li bdejt taħdem fuqu7 L-ewwel mudell kien propju l-Knisja Arċipretali. Biex ħdimt dan il-mudell kont domt għax billi dakinhar kont għadni Arċipriet ma stajtx nqatta' ħafna ħin fuqha. Pero' meta kien ikolli ftit taż- żmien dejjem kont nagħmel xi ħaġa. Dan il-mudell tant kien elaborat li bilfors ried ikolli lil xi ħadd jgħinni speċjalment fil-bidu sabiex infassal u noqrob lejn il-perfezzjoni. Allura l-mudell tal-Knisja kien ibbażat fuq xi pjanti jew b'għajnejk u moħħok2 Għaqda Mużikali San Ġużepp 77) Biex mudell tagħmlu kif għandu jkun u ġġibu qrib ħafna lejn l-oriġinal bilfors trid il-pjanti. Mingħajr pjanti ma tistax taħdem. Trid tkun taf kemm hi twila eżattament, kemm hi wiesa' u mbagħad tibda taħdem biċċa biċċa jew naħħa jew oħra. It-twieqi pereżempju trid taħdimhom eżatt fuq il-pjanta għalkemm ġieli din ma tkunx l-istess mija fil-mija. Għax jekk ikun hemm żball ta' kwart ta' pulzier dan jista' jfisser pied (fuq skala 1:60). Fi ftit kliem, trid taħdem skond il-qisien tal-pjanti u ta' dan ix-xogħol nirringrazzja lis-Sur Toni Cauchi li dejjem sibtu lest sabiex jgħinni u dejjem tagħni pjanti eżatti. Mhux l-ewwel darba li waqt ix-xogħol narah barra u ngħajjatlu sabiex jiġi u jara kif inhu miexi x-xogħol jew jekk hemmx bżonn jikkorreġini. Kemm il-mudelli għamilt s'issa7 S' issa għamilt tlett mudelli. L-ewwel lestejt il- knisja l-ġdida li ġiet esebita fil-festa tas-sena l-oħra, imbgħad wara l-festa kont bdejt l-Għajn tal- Ħasselin u dik kont l-lestejtha wkoll u dan l-aħħar bdejt naħdem fuq il-Knisja l-Qadima li x-xogħol fuqha tlesta ftit tal-jiem ilu. Kemm iddum taħdem fuq mudell) Jiddependi x-xogħol li jkollok. Pereżempju l-mudell tal-Knisja l-ġdida fih ħafna xogħol għax tista' naħħa minnhom tiġik mod u oħra tkun differenti. Għalhekk ċertu njam inkun irrid nieħdu għand il-mastrudaxxa biex jinċanajuli jew jaqtagħhuli bil-magna skond il-qies li nkun irrid ħalli niskarta naqra mix-xogħol imma fl-istess ħin nimxi aktar 'il quddiem. Meta għamilt l-Għajn tal- Ħasselin jien ma kellix pjanti. Imxejt fuq ir-ritratti ta' qabel ma ħattewha. Jien u Toni Cauchi kellna ngħoddu kemm il-filati kien hemm fuq dawn ir- ritratti u b'hekk Toni joħroġ pjanta b'qies tajjeb ħafna. Il-knisja l-Qadima ma kienx fija xogħol daqs il-Knisja l-Ġdida pero' l-gwarniċuni u l-faċċata tagħha kien fihom ħafna logħob li jinvolvi paċenzja kbira sabiex tnaqqax sewwa. X'materjal tuża meta tkun qiegħed tibni dawn il-mudelli2 Jekk inti ħa jkollok biċċa xogħol li fiha ser jidħlu t-twieqi jew bibien trid tuża njam artab bħal kewba brażiljana. Dan għaliex li biex inti tasal għat-twieqi trid taqta' għat-tond u bla ebda tfixkil speċjalment meta tuża din l-iscroll machine. Dejjem tuża l-istess materjal jew ġieli varjajt7 Mhux dejjem l-istess. Pereżempju għall-Knisja l-Qadima wżajt materjal differenti, użajt njam tal-aħmar, injam ta' l-abjad pine wood u ħafna kwalitajiet oħra biex kemm jista' jkun il-gwerniċi u l-irqaqat jispikkaw fuq injam ieħor. Fejn tibnihom dawn il-mudelli2 Jien bdejt inħawwad xi ħaġa f' Dar l-Kapillan li dak iż-żmien kienet għadha tintuża għad-duttrina. Kien hemm kamra fil-bitħa u meta kien ikolli ċans kont nagħmel xi ħaġa hemm. Maż-żmien imbgħad kienet ġietni l-ideja li nuża kamra żgħira fuq il-bejt. U allura kont bdejt naħdem minn hemm. Mhux l-ewwel darba kont noħroġ barra ħalli nara ċ-ċinta tal-kampnar avolja qegħda fuq il-pjanta. X'mudell l-aktar li ħadt pjaċir taħdem u x'għandek ippjanat għall-futur2 Kull mudell fih il-gost tiegħu. Il-knejjes fihom ċertu pjaċir u 'l-quddiem beħsiebni nibni l-Knisja ta' Lourdes. Għandi ħsieb ukoll nagħmel it-torrijiet ta' Kemmuna u ta' Santa Ċeċilja. X' beħsiebek tagħmel bihom il-mudelli Għalissa ngawduhom aħna fid-dar tagħna pero' ħuti diġa' ġennewni bihoml Sakemm nibqa' ħaj pero' ngawduhom aħna u mbgħad meta jien niġi nieqes kulħadd jieħu xi ħaġa. Għall-Festa ta' din is-sena ser nesebihom ġo ħanut magħluq li hemm fil-Pjazza tal-Knisja l-Qadima. Dawn il-mudelli ta' Mons. Gużeppi Zerrafa ser ikunu għall-wiri fil-ġimgħa tal-Festa fil-Pjazza l-Qadima